Arekipa
Arekipa (isp. Arequipa, keč. Ariqipa) – miestas Peru pietuose, antras pagal svarbą po sostinės Limos. Miestas yra Arekipos regiono ir Arekipos provincijos sostinė. Arekipos miestas išsidėstęs ugnikalnio El Misti papėdėje. Virš jūros lygio miestas iškilęs 2 380 m. Gyventojų – 860 000 (2005). Per Arekipą eina Panamerikos plentas. Mieste – du universitetai: Universidad Nacional de San Agustín de Arequipa (1828 m.) ir Universidad Católica de Santa María (1961 m.).